胡定欣出錢助「女兒」讀書
視后胡定欣早前遠赴埃塞俄比亞探訪，第二次參與此活動的她表示在今次旅程中，親聞了駭人的「女性割禮」傳統習俗，還親自訪問了當地的割禮師，感受特別深刻。經過此行，定欣自覺能夠生於香港大感幸運，同時亦對埃塞俄比亞女性地位低下而感到無力：「佢哋好多嘢都只可以逆來順受，直接面對，嫁咗人就要做晒家頭細務，相反男人就可以三妻四妾。」
而一向熱心公益的定欣在探訪途中，決定助養一名3歲的小女孩，支持她繼續讀書，以知識改變命運：「呢個小朋友係我第3個助養小朋友，我訪問咗佢媽媽，了解到佢哋因為天災令開支變大，三餐溫飽都成問題，仲邊有錢畀小朋友讀書呢，希望透過幫助令佢媽媽可以擔心少一樣嘢。」